Užice/Tara/B.Bašta – Poslednjih par dana internetom kruže fotografije Zaovinskog jezera kome je nivo vode drastično opao. Od 1999. godine se nije ništa slično dogodilo.

Ljubitelji prirode i jezera Zaovine su ovim postupkom nadležnih jako ogorčeni, dok oni koji kažu da znaju istoriju i namenu jezera tvrde drugačije…

Zaovinsko jezero se nalazi na planini Tari kod mesta Zaovine i po svom nastanku je veštačko. Nastalo je u periodu od 1975. do 1983. godine, kada je tok Belog Rzava pregrađen branama kod vrha Kik (958 m nmv). Pri najvišem vodostaju, površina jezera se nalazi na nadmorskoj visini od 881.5 m. Najveća dubina je oko 110 metara.

Jezero dopunjavaju dva potoka Konjska reka i Beli Rzav.

KARAKTERISTIKE

Jezero je akumulacija reverzibilne hidroelektrane „Bajina Bašta“ u Perućcu sa kojom je povezano vertikalnim cevovodom. U slučaju niskog vodostaja reke Drine jezero se prazni i pokreće turbine hidroelektrane dok u slučaju viška vode i poplavnih talasa voda se pumpa vertikalno u Zaovinsko jezero. Zbog toga nivo jezera dosta osciluje. Postoje i četiri manja jezera iz kojih se voda sistemom spojenih sudova može pretakati u veliko jezero. Jedno od tih jezera je i jezero Spajić koje se nalazi sa druge strane brane.

Voda je veoma čista te uz malu preradu u postrojenjima za preradu vode koristi se za piće.

Jezero se koristi i za uzgoj pastrmki.

Leti ima kupača na neuređenim plažama.

U blizini nasute brane je i mesto gde je Josif Pančić otkrio Pančićevu omoriku, kao i srednjovekovno utvrđenje Grad.

Užice Oglasna Tabla/wikipedia/foto:UOT

Podeli članak







Komentari